ভারতের_স্বাধীনতা_আন্দোলনে_দারুল_উলুম_দেওবন্দ
মন্ত্রী মিশন (কেবিনেট মিশন) পরিকল্পনা ও লীগ-কংগ্রেস দ্বন্দ্ব
১৯৪৬ সালে কংগ্রেস সমগ্র ভারতে সরকার গঠনের উপযুক্ততা অর্জন করে। মুসলিম লীগ একমাত্র বঙ্গদেশ ব্যতিত অন্য কোন সুবায় সরকার গঠনের সক্ষমতা অর্জন করতে পারেনি। মুসলিম সংখ্যাগরিষ্ঠ সুবাগুলিতে সরকার গঠন করে কংগ্রেস। সিন্ধু প্রদেশের সরকার গঠনের সুযোগ না থাকায় লীগের পক্ষে সরকার গঠন করা সম্ভব হয়নি। মুসলিম আসনগুলোর মধ্যে লীগ ৮৫% আসন অর্জন করে। ফলে, মুসলমানের প্রতিনিধিত্বকারী একক দায়িত্বশীল প্রতিষ্ঠান হিসেবে লীগের যে দাবি ছিল সেটা অনায়াসেই প্রমাণিত হয়। ঐ বছরের মার্চে স্বাধীনতার রূপরেখা ও পদ্ধতি আলোচনার জন্য ব্রিটিশ মন্ত্রীমিশন ভারতে আগমন করেন। মিশনের সদস্য ছিলেন প্যাথিক লরেন্স, স্ট্যাফোর্ড ক্রিপস ও এ.ভি. আলেকজান্ডার। মন্ত্রীমিশন ১ লা এপ্রিল থেকে সিমলায় কংগ্রেস ও লীগ নেতৃবৃন্দের সাথে বৈঠক শুরু করেন। কিন্তু, কোন মতৈক্যে পৌছা সম্ভব হয়নি। মিশন জমইয়াতে উলামার নেতৃবৃন্দকে আহবান করে। ঐ বৈঠকে মাদানী ফর্মূলা পেশ করলে তারা গভীর আন্তরিকতার সাথে শ্রবণ করেন এবং বিভিন্ন দিক সম্পর্কে প্রশ্নোত্তর ও পর্যালোচনা করে যান। ১ মাস যাবত আলোচনা পর্যালোচনার পর রাজনৈতিক দলগুলোর অনৈক্যের কারণে মিশন নিজের পক্ষ থেকে যে পরিকল্পনা পেশ করেছিল তা ছিল মূলতঃ মাদানী ফর্মুলারই ছায়াবিশেষ।১৮৫ ভারতের বিভক্তি ও পাকিস্তান নামে পৃথক ভূ১৮৩ অমলেশ ত্রিপাঠী, স্বাধীনতা সংগ্রামে ভারতের জাতীয় কংগ্রেস (১৮৮৫- ১৯৪৭) (কলিকাতা: আনন্দ পাবলিশার্স, ১৯৯৩), পৃ. ৪৩৮। ১৮৪ আর রশীদ পত্রিকা, মাদানী ও ইকবাল সংখ্যা, পৃ. ৩১২। ১৮৫ সাইয়্যিদ মুহাম্মদ মিয়ঁা, প্রাগুক্ত, পৃ. ২৪৩। ২২১খন্ড রচনার প্রস্তাব মিশন সদস্যদের কাছে যুক্তিযুক্ত মনে হয়নি। তাদের দৃষ্টিতে ঐ প্রস্তাবের মধ্যে ব্যক্তি স্বার্থ চরিতার্থের গন্ধ রয়েছে। এভাবে পৃথক ও বিভক্ত হওয়ার দ্বারা পাকিস্তান ভূখÊ নিজ পায়ে দঁাড়ানোর ক্ষমতা থেকে বঞ্চিত থাকবে। কিন্তু, লীগ নেতারা একমাত্র পাকিস্তান ব্যতীত অন্য কোন প্রস্তাবে সম্মত ছিলনা বিধায় মিশন শেষ পর্যন্ত নিজস্ব পরিকল্পনার ঘোষণা দিতে বাধ্য হয়। কংগ্রেস সেই পরিকল্পনা অনুমোদন করে। মিশন প্রদত্ত পরিকল্পনা সম্পর্কে লীগের কাউন্সিলে ৩ দিন আলোচনা চলে। শেষ দিনে জিন্ন্াহ এই সিদ্ধান্তে উপনীত হন যে, মুসলমানদের সমস্যা সমাধানে এর চেয়ে উত্তম ব্যবস্থা আর কিছু নেই। একারণে, জিন্নাহ লীগ নেতৃবৃন্দকে মিশনের পরিকল্পনা অনুমোদনের পরামর্শ দেন।১৮৬ এর ফলে বহুদিন পর পুনরায় কংগ্রেস ও মুসলিম লীগের মধ্যে ঐক্যমত্যের পরিবেশ ফিরে আসে। কিন্তু ১৯৪৬ সালের ১০ জুলাই কংগ্রেস নেতা জওহরলাল নেহরু এক সংবাদ সম্মেলনে বলেন, সংখ্যালঘু সমস্যার সমাধানে কংগ্রেস আগ্রহী। কিন্তু তাতে ইংরেজ অখবা আর কারো হস্তক্ষেপ মেনে নিতে কংগ্রেস রাজী নয়।১৮৭ সংখ্যালঘু হিসেবে মুসলমানদের অভিহিত করায় জিন্নাহ ভীষণ ক্ষুব্ধ হন এবং ঘোষণা দেন, কংগ্রেস সভাপতির মন্তব্যের কারণে লীগ নিজেদের সিদ্ধান্ত পুনরায় বিবেচনা করবে। এভাবে মতৈক্যের পরিবেশ পুনরায় ঘোলাটে হয়ে যায়। এর মধ্যে অতিমাত্রায় ধূমপান ও মদ্যপানের কারণে জিন্নাহর শারিরীক অবস্থার দ্রুত অবনতি ঘটতে থাকে। ফলে পাকিস্তান তৈরীর জন্য জিন্নাহ আরো অধীর হয়ে ওঠেন। এরই প্রেক্ষিতে তিনি ১৬ই আগস্ট ডাইরেক্ট এ্যাকশনের ঘোষণা দেন। ঐ তারিখে লীগ শাসিত বঙ্গদেশে সরকারি ছুটি ঘোষণা করা হয়। বিপ্লবী আলিমগণ লীগ সরকারকে ছুটির ঘোষণা প্রত্যাহার করতে অনুরোধ করেন। কিন্তু, তাদের এ অনুরোধ রক্ষা করা হয়নি। সেই তারিখে ঘটে যায় কলকাতা ও নোয়াখালীর হিন্দু-মুসলিম রক্তক্ষয়ী দাঙ্গা। দাঙ্গার প্রতিবাদে কংগ্রেস শাসিত বিহার সুবায় হিন্দুরাও মুসলমানদেরকে নির্মমভাবে খুন করে। দাঙ্গার আগুন বিহার থেকে দিল্লী এবং ইউপিতেও ছড়িয়ে পড়েছিল। কংগ্রেস নেতা প্যাটেল দাঙ্গার সংবাদে প্রচন্ড উত্তেজিত হন। তিনি নিজেও হিন্দুদের পক্ষ হয়ে উত্তর ভারতে মুসলমানদের চ্যালেঞ্জ করেন। কিন্তু, উত্তর ভারতের ঐ সব এলাকায় জমইয়াতে উলামার নেতৃবৃন্দ বিশেষ করে শায়খুল ইসলাম মাদানী যথাসময়ে পৌছে দ্রুত ব্যবস্থা গ্রহণের ফলে উত্তর ভারত দাঙ্গার রক্তপাত থেকে কোনমতে রক্ষা পায়। উল্লেখ্য ডাইরেক্ট এ্যাকশন অভিযান পরিচালিত হওয়ার পর ভারতবর্ষে হিন্দু-মুসলিমের বিভক্তি অনিবার্য হয়ে পড়ে। এ বিশৃংখল পরিস্থিতির ভিতর ১২ আগস্ট মন্ত্রী মিশনের প্রস্তাব মোতাবেক অন্তর্বর্তীকালীন সরকার গঠিত হয়। কংগ্রেস ও লীগ উভয়ে অন্তর্বর্তীকালীন সরকারে যোগ দেয়। তাতেও শুরু হয় আবার সেই মন্ত্রীত্বের কোন্দল। অন্তর্বর্তী সরকারের মন্ত্রণালয় বন্টনেও দেখা দেয় তুমুল প্রতিযোগিতা। মুসলিম লীগ স্বরাষ্ট্রমন্ত্রণালয়ের জন্য দাবি করে। কিন্তু কংগ্রেস নেতা বল্লভ ভাই প্যাটেল ঐ মন্ত্রণালয় ছাড়া অন্য কোন কিছুতেই সম্মত নন। অবশেষে বাধ্য ১৮৬ আবুল কালাম আজাদ, প্রাগুক্ত, পৃ. ১৫০। ১৮৭ ভবানীপ্রসাদ চট্টোপাধ্যায়, প্রাগুক্ত, পৃ. ৮২। ২২২হয়ে কংগ্রেস লীগকে অর্থ মন্ত্রণালয় অর্পণ করে। লীগের পক্ষ থেকে অর্থমন্ত্রণালয়ের দায়িত্ব অর্পিত হয় নওয়াবজাদা লিয়াকত আলী খানের উপর। তিনি সুদক্ষ সচিব চৌধুরী মুহাম্মাদ আলীর সহযোগিতায় অর্থ মন্ত্রণালয়ের উপর নিজের এমন কর্তৃত্ব স্থাপন করেন যে, অন্যান্য সকল মন্ত্রণালয় এই এক মন্ত্রণালয়ের অনুগ্রহের পাত্রে পরিণত হয়ে যায়। মাওলানা আযাদ বলেন, টানাপোড়েনে ক্রমে পরিস্থিতি এমন তিক্ততায় পৌছেছিল যে, প্যাটেলের মত নেতাও ভারত ভূ-খন্ডের নিরাপদ অংশ পেয়ে যদি লীগের যন্ত্রণা থেকে নিষ্কৃতি পাওয়া যায় সেটিই পরম প্রাপ্তি বলে বোধ করতে থাকেন।১৮৮ অন্যদিকে লন্ডনের উর্ধ্বতন কর্তৃপক্ষ ভারতকে যথাশীঘ্র বিভক্ত করে স্বাধীনতা ঘোষণার জন্য ভাইসরয়ের উপর চাপ দিতে থাকে। কিন্তু তৎকালীন ভাইসরয় ওয়াভেল বিভক্তির অনিবার্য জের হিসেবে সাম্প্রদায়িকতা ও সহিংসতার আশংকায় প্রথমে শক্তিশালী নিরাপত্তা ব্যবস্থা কায়েম করার সুপারিশ করেন। কিন্তু ব্রিটিশ সরকার তার মতামত বিবেচনা না করায় তিনি ইস্তফা দিয়ে লন্ডন চলে যান।